Diari Oficial de la Generalitat Valenciana


Sumari del DOGV 4744, del 03-05-2004 (2004/4069)

RESOLUCIÓ de 14 d'abril de 2004, de la Direcció General d'Universitas i Investigació, per la qual s'adjudiquen les ajudes complementàries de les beques destinades a la mobilitat dels estudiants universitaris, programa Sòcrates Erasmus, per al curs 2003/2004.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4744

Data del DOGV
:   03-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/4069


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 14 d'abril de 2004, de la Direcció General d'Universitas i Investigació, per la qual s'adjudiquen les ajudes complementàries de les beques destinades a la mobilitat dels estudiants universitaris, programa Sòcrates Erasmus, per al curs 2003/2004. [2004/E4069]
  
Per Ordre de 3 de desembre de 2003, de la Conselleria de Cultura, Educació i Esport (DOGV núm. 4.662, de 02.01.2004), s'aprovaren les bases reguladores de la convocatòria per a complementar les beques a la mobilitat dels estudiants universitaris, programa Sòcrates Erasmus, per al curs 2003/2004.
  
Per Orde de 8 de març de 2004, de la Conselleria de Cultura, Educació i Esport (DOGV núm. 4.719, de 25.03.2004), es va ampliar l'import global màxim previst en l'Orde de 3 de desembre del 2003 abans citada.
  
Vistes les sol·licituds presentades per les universitats de la Comunitat Valenciana gestores de programes euros.opeus de mobilitat d'estudiants i vista la proposta de la comissió d'avaluació prevista en la base sisena de la convocatòria i per delegació del conseller de Cultura, Educació i Esport, segons l'Ordre de 3 de desembre de 2003, resolc:
  
Primer
  
Concedir ajudes per a complementar les beques del curs 2003/2004 a la mobilitat dels estudiants universitaris, programa Sòcrates Erasmus, la quantia de les quals expressada globalment per cada universitat és la següent:
  
Universitat de València-Estudi General: 153.569 euros.
  
Universitat Politècnica de València: 162.327 euros.
  
Universitat d'Alacant: 75.831 euros.
  
Universitat Jaume I de Castelló: 37.256 euros.
  
Universitat Miguel Hernández d'Elx: 17.997 euros.
  
Universitat Cardenal Herrera: 7.390 euros.
  
Segon
  
1. La quantia global que correspon a cada universitat es distribuirà per estes entre els alumnes beneficiaris de l'ajuda, la relació dels quals certificada per les universitats s'adjunta com a annex I i per l'import en euros que hi figura.
  
2. Aquells beneficiaris que no reben totalment l'import que els correspondria, per l'aplicació del que disposa en la base vuitena de l'Orde de 3 de desembre de 2003, per raó de la puntuació obtinguda i del crèdit disponible, podran completar el mateix amb les quanties dels imports de les renúncies o revocacions que entre els beneficiaris puguen produir-se.
  
Tercer
  
Aquells sol·licitants que apareixen relacionats, per ordre de puntuació, en l'annex II de la present resolució i que reunint els requisits de la convocatòria no han resultat beneficiaris, per raó de la puntuació obtinguda i del crèdit disponible, podran suplir les renúncies o revocacions que entre els beneficiaris puguen produir-se.
  
Quart
  
Els alumnes beneficiaris hauran d'acreditar, davant l'òrgan corresponent de la universitat, l'estada realitzada. L'import de l'ajuda no podrà ser en cap cas superior al que corresponga als mesos acreditats.
  
Quint
  
En cap cas la quantia de l'ajuda podrà ser superior a l'import que correspondria per l'estada en el país i pels mesos que van servir de càlcul per a l'obtenció de l'ajuda, d'acord amb el que establix la base vuitena de l'Orde de 3 de desembre de 2003.
  
Sisé
  
La quantia global de les ajudes es lliurarà a cada universitat, prèvia justificació davant la Direcció General d'Universitats i Investigació de l'acte administratiu de la universitat pel qual s'acorde l'increment de la quantia de la beca als seus alumnes beneficiaris, en concepte de becaris de programes de mobilitat durant el curs 2003/2004, amb expressió de la quantia de complement de la mateixa i del total resultant, així com de la notificació a l'alumne beneficiari. Esta justificació haurà de ser presentada en el termini d'un mes, des de la publicació de la resolució d'adjudicació.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, es podrà recórrer potestativament en reposició o caldrà plantejar directament el recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes, comptador des de l'endemà de la seua publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos, comptador des de l'endemà de la seua publicació en el Diari oficial de la Generalitat Valenciana.